སློབ་སྤྱི་སྐུ་གཞོན་ཝང་པོ་མཆོག་གིས་སྐད་གསེང་མཐོན་པོས་སྙན་ངག་གྱེར་འདོན་དངོས་སུ་འགོ་བཙུགས་རྒྱུའི་ཁྱབ་བསྒྲགས་གནང་།སྙན་ངག་གྱེར་འདོན་པ་ཚོས་བོད་ཆས་གཙང་མས་རྒྱན་ལ།སྙན་ངག་གི་བརྩེ་བས་བཅིངས་ཏེ་གྱེར་འདོན་གནང་བ་ནི་འདོད་ཐོག་གི་ཆར་པ་རང་རེད།སློབ་མ་ཚོའི་ཞུམ་མེད་ཀྱི་སྙིང་སྟོབས་དང་མདུན་སྐྱོད་ཀྱི་སྤོབས་པས་སྙན་ངག་ལ་གསོན་ཤུགས་གསར་པ་ཞིག་སྟེར་ལ།ཕ་སྐད་ལ་སྟེརབའི་དྲོ་སྐྱིད་ཀྱི་ཚོར་སྣང་ཞིག་ཀྱང་ངམ་ཤུགས་ཀྱིས་མངོན་འོངས།ཧྲག་བར་དུ་ངེད་སློབ་གྲྭའི་བཤེས་གཉེན་བཀྲ་ཤིས་བསྟན་པ་དང་།པ་དོན།བསྟན་འཛིན་གསུམ་ནས་སོ་སོར་སྙན་ངག་རེ་གྱེར་འདོན་གནང་བ་ནི་སྙན་ངག་གི་ལང་ཚོའི་གཟི་བྱིན་མངོན་པ་ཡིན་ལ།ཕ་སྐད་ལ་བཅངས་པའི་བརྩེ་བ་ཡང་མཚོན་པ་ཡིན།